अमूमन वरिष्ठ पुलिस अधिकारियों को सिर्फ़ प्रशासनिक खामियों के लिए छुट्टी पर जाने को कहा जाता है.
 लेकिन केरल में एक दिलचस्प मामला सामने आया है जिसमें एक पुलिस महानिरीक्षक को एक परीक्षा में नक़ल करते पाए जाने के आरोप में छुट्टी पर जाने को कहा गया है.
 जिस अधिकारी को छुट्टी पर जाने को कहा गया है, वो हैं त्रिशूर ज़ोन के पुलिस महानिरीक्षक टीजे जोस.
 केरल के गृह मंत्री, रमेश चेन्नितल्ला ने बीबीसी हिंदी को बताया, "हां, उनसे छुट्टी पर जाने के लिए कहा गया है और मैंने अतिरिक्त पुलिस महानिदेशक (नॉर्दन रेंज), शंकर रेड्डी को जांच करने का आदेश दिया है. रेड्डी को तुरंत रिपोर्ट देने के लिए कहा गया है. "
सोमवार को जोस को परीक्षा निरीक्षक ने लॉ की परीक्षा के दौरान कथित तौर पर नक़ल करते हुए पकड़ लिया था.
 परीक्षा निरीक्षक यह मामला उच्च अधिकारियों के सामने लेकर गए और उन्हें परीक्षा हॉल से निकल जाने के लिए कहा गया.
 महात्मा गांधी विश्वविद्यालय ने भी जांच के लिए पहल की है.
 जोस टिप्पणी के लिए मौजूद नहीं थे लेकिन स्थानीय मीडिया रिपोर्ट के मुताबिक़ उन्होंने कहा कि उनकी छवि के साथ-साथ केरल पुलिस की प्रतिष्ठा को भी बदनाम करने की साज़िश की गई है.
 दिल्लचस्प है कि परीक्षा अधिकारी इस बात से वाकिफ़ नहीं थे कि पकड़े गए छात्र एक पुलिस अधिकारी हैं.
 (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं. )

अमूमन वरिष्ठ पुलिस अधिकारियों को सिर्फ़ प्रशासनिक खामियों के लिए छुट्टी पर जाने को कहा जाता है. लेकिन केरल में एक दिलचस्प मामला सामने आया है जिसमें एक पुलिस महानिरीक्षक को एक परीक्षा में नक़ल करते पाए जाने के आरोप में छुट्टी पर जाने को कहा गया है. जिस अधिकारी को छुट्टी पर जाने को कहा गया है, वो हैं त्रिशूर ज़ोन के पुलिस महानिरीक्षक टीजे जोस. केरल के गृह मंत्री, रमेश चेन्नितल्ला ने बीबीसी हिंदी को बताया, "हां, उनसे छुट्टी पर जाने के लिए कहा गया है और मैंने अतिरिक्त पुलिस महानिदेशक , शंकर रेड्डी को जांच करने का आदेश दिया है. रेड्डी को तुरंत रिपोर्ट देने के लिए कहा गया है. " सोमवार को जोस को परीक्षा निरीक्षक ने लॉ की परीक्षा के दौरान कथित तौर पर नक़ल करते हुए पकड़ लिया था. परीक्षा निरीक्षक यह मामला उच्च अधिकारियों के सामने लेकर गए और उन्हें परीक्षा हॉल से निकल जाने के लिए कहा गया. महात्मा गांधी विश्वविद्यालय ने भी जांच के लिए पहल की है. जोस टिप्पणी के लिए मौजूद नहीं थे लेकिन स्थानीय मीडिया रिपोर्ट के मुताबिक़ उन्होंने कहा कि उनकी छवि के साथ-साथ केरल पुलिस की प्रतिष्ठा को भी बदनाम करने की साज़िश की गई है. दिल्लचस्प है कि परीक्षा अधिकारी इस बात से वाकिफ़ नहीं थे कि पकड़े गए छात्र एक पुलिस अधिकारी हैं.